Рәйсә Сәфәрғәли ҡыҙының кабинеты мәктәптә һәр саҡ иң яҡшыларҙан һаналды. Оло йөрәкле уҡытыусы йөҙләгән уҡыусыға төплө белем бирҙе. Бик күп йылдар буйы район биология уҡытыусыларының методик берләшмәһе эшендә әүҙем ҡатнашты, йәш педагогтар менән эш тәжрибәһен уртаҡлашты. Асыҡ дәрестәр үткәрҙе, төрлө методик алымдарҙы файҙаланды, белем биреүҙең техник сараларын, шул иҫәптән компьютер технологияһын да ҡулланды. Уның дәрестәре уҡыусылар өсөн һәр саҡ бик мауыҡтырғыс һәм ҡыҙыҡлы үтте.